ddrg/super_eurlex huggingface dataset:
Komission päätös, tehty 15 päivänä joulukuuta 1998, Euroopan atomienergiayhteisön (Euratom) ja Kanadan ydintutkimusyhteistyötä koskevan sopimuksen tekemisestä (tiedoksiannettu numerolla K(1998) 4244)



Virallinen lehti nro L 346 , 22/12/1998 s. 0064 - 0064



KOMISSION PÄÄTÖS, tehty 15 päivänä joulukuuta 1998, Euroopan atomienergiayhteisön (Euratom) ja Kanadan ydintutkimusyhteistyötä koskevan sopimuksen tekemisestä (tiedoksiannettu numerolla K(1998) 4244) (98/732/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan 2 alakohdan, ottaa huomioon neuvoston antaman hyväksynnän, sekä katsoo, että Euroopan atomienergiayhteisön (Euratom) ja Kanadan ydintutkimusyhteistyötä koskeva sopimus pitäisi hyväksyä, ON PÄÄTTÄNYT SEURAAVAA: 1 artikla Hyväksytään Euroopan atomienergiayhteisön puolesta Euroopan atomienergiayhteisön (Euratom) ja Kanadan ydintutkimusyhteistyötä koskeva sopimus. Sopimusteksti on tämän päätöksen liitteenä (1). 2 artikla Komission puheenjohtaja antaa yhteisön osalta sopimuksen 12 artiklassa tarkoitetun ilmoituksen. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 15 päivänä joulukuuta 1998. Komission puolesta Leon BRITTAN Varapuheenjohtaja (1) Ks. tämän virallisen lehden sivu 65
Neuvoston päätös, tehty 1 päivänä joulukuuta 1998, lääkärikoulutuksen neuvoa-antavan komitean varsinaisen jäsenen ja varajäsenen nimeämisestä



Virallinen lehti nro C 387 , 12/12/1998 s. 0002 - 0002



NEUVOSTON PÄÄTÖS, tehty 1 päivänä joulukuuta 1998, lääkärikoulutuksen neuvoa-antavan komitean varsinaisen jäsenen ja varajäsenen nimeämisestä (98/C 387/02) EUROOPAN UNIONIN NEUVOSTO, joka ottaa huomioon lääkärinkoulutuksen neuvoa-antavan komitean perustamisesta 16 päivänä kesäkuuta 1975 tehdyn neuvoston päätöksen 75/364/ETY (1) ja erityisesti sen 3 ja 4 artiklan, ottaa huomioon vuoden 1994 liittymisasiakirjan ja erityisesti sen 165 artiklan 1 kohdan, sekä katsoo, että mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja jokaiselle asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta, neuvosto on 29 päivänä kesäkuuta 1998 tekemällään päätöksellä (2) nimennyt tämän komitean varsinaiset jäsenet ja varajäsenet 29 päivästä kesäkuuta 1998 alkavaksi ja 28 päivänä kesäkuuta 2001 päättyväksi toimikaudeksi, ja Ranska hallitus on esittänyt ehdokkaat varsinaisen jäsenen ja varajäsenen nimeämistä varten, ON PÄÄTTÄNYT SEURAAVAA: Ainoa artikla Nimetään Philippe THIBAUT lääkärikoulutuksen neuvoa-antavan komitean lääketieteellisiä tiedekuntia edustavien asiantuntijoiden ryhmän varsinaiseksi jäseneksi 29 päivänä kesäkuuta 1998 alkavaksi ja 28 päivänä kesäkuuta 2001 päättyväksi toimikaudeksi. Nimetään Maurice BRUHAT lääkärikoulutuksen neuvoa-antavan komitean lääketieteellisiä tiedekuntia edustavien asiantuntijoiden ryhmän varajäseneksi 29 päivänä kesäkuuta 1998 alkavaksi ja 28 päivänä kesäkuuta 2001 päättyväksi toimikaudeksi. Tehty Brysselissä 1 päivänä joulukuuta 1998. Neuvoston puolesta R. EDLINGER Puheenjohtaja (1) EYVL L 167, 30.6.1975, s. 17. (2) EYVL C 222, 16.7.1998, s. 3.
98/711/EY: Komission päätös, tehty 24 päivänä marraskuuta 1998, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1998) 3585) (ETA:n kannalta merkityksellinen teksti)



Virallinen lehti nro L 337 , 12/12/1998 s. 0058 - 0060



KOMISSION PÄÄTÖS, tehty 24 päivänä marraskuuta 1998, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1998) 3585) (ETA:n kannalta merkityksellinen teksti) (98/711/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 98/603/EY (2), ja erityisesti sen 2 artiklan 2 kohdan ja 7 artiklan, sekä katsoo, että komission päätöksessä 97/296/EY (3), sellaisena kuin se on viimeksi muutettuna 98/573/EY (4), annetaan luettelo maista ja alueista, joista kalastustuotteiden tuonti ihmisravinnoksi on sallittua; liitteessä I olevassa I osassa luetellaan erityisen päätöksen alaiset maat ja alueet ja II osassa ne, joita koskee päätöksen 95/408/EY 2 artiklan 2 kohta; liitteessä II luetellaan sellaisten maiden ja alueiden nimet, joista tuonti on sallittua 31 päivään tammikuuta 1999 asti direktiivin 91/493/ETY (5) 11 artiklan 7 kohdan edellytysten mukaisesti, komission päätöksissä 98/695/EY (6) ja 98/675/EY (7) säädetään vastaavasti Meksikosta ja Virosta peräisin olevien kalastus- ja vesiviljelytuotteiden erityisistä tuontiedellytyksistä; Meksiko ja Viro olisi sen vuoksi lisättävä niitä maita ja alueita, joista kalastustuotteiden tuonti ihmisravinnoksi on sallittua, koskevassa liitteessä I olevan luettelon I osaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/296/EY liite I ja liite II tämän päätöksen liitteellä I ja liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä marraskuuta 1998. Komission puolesta Franz FISCHLER Komission jäsen (1) EYVL L 243, 11.10.1995, s. 17 (2) EYVL L 289, 28.10.1998, s. 36 (3) EYVL L 122, 14.5.1997, s. 21 (4) EYVL L 277, 14.10.1998, s. 49 (5) EYVL L 268, 24.9.1991, s. 15 (6) EYVL L 332, 8.12.1998, s. 9 (7) EYVL L 317, 26.11.1998, s. 42 LIITE I Luettelo kolmansista maista ja alueista, joista peräisin olevien ihmisravinnoksi tarkoitettujen kalastustuotteiden tuonti missä tahansa muodossa sallitaan >TAULUKON PAIKKA> > TAULUKON PAIKKA> LIITE II >TAULUKON PAIKKA>
98/219/EY: Komission päätös, tehty 4 päivänä maaliskuuta 1998, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta (ETA:n kannalta merkityksellinen teksti)



Virallinen lehti nro L 082 , 19/03/1998 s. 0044 - 0046



KOMISSION PÄÄTÖS, tehty 4 päivänä maaliskuuta 1998, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta (ETA:n kannalta merkityksellinen teksti) (98/219/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita tai eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna päätöksellä 97/34/EY (2), ja erityisesti sen 2 artiklan 4 kohdan, sekä katsoo, että komission päätöksessä 97/467/EY (3), sellaisena kuin se on viimeksi muutettuna komission päätöksellä 98/103/EY (4), laaditaan väliaikaiset luettelot kanin ja tarhatun riistan lihaa tuottavista laitoksista, Uusi-Seelanti ja Kroatia ovat lähettäneet kanin ja tarhatun riistan lihaa tuottavia laitoksia koskevan luettelon, jonka osalta vastuussa olevat viranomaiset vahvistavat, että laitokset vastaavat yhteisön vaatimuksia, sen vuoksi voidaan laatia Uutta-Seelantia ja Kroatiaa koskeva uusi väliaikainen luettelo kanin ja tarhatun riistan lihaa tuottavista laitoksista, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liite päätöksen 97/467/EY liitteeksi. 2 artikla Tätä päätöstä sovelletaan 20 päivästä helmikuuta 1998. 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä maaliskuuta 1998. Komission puolesta Franz FISCHLER Komission jäsen (1) EYVL L 243, 11.10.1995, s. 17 (2) EYVL L 13, 16.1.1997, s. 33 (3) EYVL L 199, 26.7.1997, s. 57 (4) EYVL L 25, 31.1.1998, s. 96 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA ">TAULUKON PAIKKA> ">TAULUKON PAIKKA>
98/163/EY: Komission päätös, tehty 10 päivänä helmikuuta 1998, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/569/EY muuttamisesta (ETA:n kannalta merkityksellinen teksti)



Virallinen lehti nro L 053 , 24/02/1998 s. 0023 - 0025



KOMISSION PÄÄTÖS, tehty 10 päivänä helmikuuta 1998, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/569/EY muuttamisesta (ETA:n kannalta merkityksellinen teksti) (98/163/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna neuvoston päätöksellä 97/34/EY (2), ja erityisesti sen 2 artiklan 4 kohdan, sekä katsoo, että väliaikaisista luetteloista lihavalmisteita tuottavista kolmansien maiden laitoksista on säädetty komission päätöksellä 97/569/EY (3), sellaisena kuin se on viimeksi muutettuna komission päätöksellä 98/9/EY (4), Singapore, Slovenia ja Sveitsi ovat toimittaneet luettelon siipikarjanlihavalmisteita tuottavista laitoksista, jotka vastaavien viranomaisten vahvistuksen mukaan ovat yhteisön sääntöjen mukaisia, tämän vuoksi voidaan laatia Singaporea, Sloveniaa ja Sveitsiä koskeva väliaikainen luettelo siipikarjanlihavalmisteita tuottavista laitoksista, komission päätöstä 97/569/EY olisi muutettava vastaavasti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liite asetuksen 97/569/EY liitteeseen. 2 artikla Tätä päätöstä sovelletaan 1 päivästä helmikuuta 1998. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä helmikuuta 1998. Komission puolesta Franz FISCHLER Komission jäsen (1) EYVL L 243, 11.10.1995, s. 17 (2) EYVL L 13, 16.1.1997, s. 33 (3) EYVL L 234, 26.8.1997, s. 16 (4) EYVL L 3, 7.1.1998, s. 12 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA ">TAULUKON PAIKKA> >TAULUKON PAIKKA> >TAULUKON PAIKKA>
98/144/EY: Komission päätös, tehty 3 päivänä helmikuuta 1998, neuvoston asetuksen (ETY) N:o 1898/87 3 artiklan 1 kohdan toisessa alakohdassa tarkoitettujen tuotteiden luettelosta tehdyn komission päätöksen 88/566/ETY muuttamisesta Itävallan, Suomen ja Ruotsin liittymisen vuoksi



Virallinen lehti nro L 042 , 14/02/1998 s. 0061 - 0062



KOMISSION PÄÄTÖS, tehty 3 päivänä helmikuuta 1998, neuvoston asetuksen (ETY) N:o 1898/87 3 artiklan 1 kohdan toisessa alakohdassa tarkoitettujen tuotteiden luettelosta tehdyn komission päätöksen 88/566/ETY muuttamisesta Itävallan, Suomen ja Ruotsin liittymisen vuoksi (98/144/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden kaupan pitämisessä käytettävien nimitysten suojelemisesta 2 päivänä heinäkuuta 1987 annetun neuvoston asetuksen (ETY) N:o 1898/87 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan 2 kohdan b alakohdan, sekä katsoo, että asetuksen (ETY) N:o 1898/87 mukaan periaatteena on, että nimityksiä "maito" ja "maitotuote" ei voida käyttää muiden kuin asetuksen 2 artiklassa kuvattujen maitotuotteiden osalta; tätä periaatetta ei kuitenkaan poikkeuksellisesti, kyseisen asetuksen 3 artiklan 1 kohdan toisen alakohdan mukaisesti, sovelleta sellaisten tuotteiden kuvaukseen, joiden tarkka luonne tunnetaan perinteisen käytön vuoksi, ja/tai jos nimityksiä käytetään selvästi kuvaamaan tuotteen tyypillistä ominaisuutta, komission 28 päivänä lokakuuta 1988 tekemässä päätöksessä 88/566/ETY (2) on luettelo tuotteista, joihin sovelletaan tätä poikkeusta, Itävallan, Suomen ja Ruotsin Euroopan unioniin liittymisen johdosta nämä uudet jäsenvaltiot ovat toimittaneet luettelot tuotteista, joita ne pitävät omissa maissaan mainitun poikkeuksen perusteiden mukaisina; päätöksen 88/566/ETY liitettä on syytä täydentää niiden tuotteiden, joihin sovelletaan tätä poikkeusta, nimityksillä kyseisen jäsenvaltion kielellä, ja tässä päätöksessä määrätyt toimenpiteet ovat maidon ja maitotuotteiden hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 88/566/ETY liite seuraavasti: 1) Lisätään tämän päätöksen liitteen 1 kohdassa luetellut tuotteet jaksoon II. 2) Lisätään tämän päätöksen liitteen 2 kohdan uudet jaksot X ja XI. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä helmikuuta 1998. Komission puolesta Franz FISCHLER Komission jäsen (1) EYVL L 182, 3.7.1987, s. 36 (2) EYVL L 310, 16.11.1988, s. 32 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA 1. "Butterhäuptel Butterschnitzel Faschiertes Butterschnitzel Milchmargarine Magarinestreichkäse" 2. "X Jordnötssmör Kakaosmör Smörsopp Kokosmjölk Ostkex Magarinost Smördeg XI Kaakaovoi Maapähkinävoi Voileipäkeksi Voitatti Voileipäkakku"
Euroopan keskuspankin päätös, tehty 1 päivänä joulukuuta 1998, kansallisten keskuspankkien prosenttiosuuksista Euroopan keskuspankin pääoman jakoperusteessa (EKP/1998/13)



Virallinen lehti nro L 125 , 19/05/1999 s. 0033 - 0033



EUROOPAN KESKUSPANKIN PÄÄTÖS, tehty 1 päivänä joulukuuta 1998, kansallisten keskuspankkien prosenttiosuuksista Euroopan keskuspankin pääoman jakoperusteessa (EKP/1998/13) (1999/331/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 29 artiklan, sekä katsoo, että 9 päivänä kesäkuuta 1998 tehdyn EKP:n päätöksen (EKP/1998/1)(1) Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä 2 artiklassa säädetään, että jakoperustetta voidaan tarkistaa ennen kolmannen vaiheen alkua, jos Euroopan yhteisöjen komission ennen vuoden 1998 joulukuuta toimittamat jakoperusteen määrittämiseksi tarvittavat tarkistetut tilastotiedot ovat sellaisia, jotka aiheuttavat kansallisen keskuspankin osuuteen vähintään 0,01 prosentin muutoksen, komissio on toimittanut jakoperusteen määrittämiseen tarvittavat tarkistetut tilastotiedot marraskuussa 1998 Euroopan unionin neuvoston 5 päivänä kesäkuuta 1998 hyväksymien sääntöjen mukaisesti(2), kansallisten keskuspankkien painoarvoa pääoman jakoperusteessa on muutettava tarkistettujen tietojen johtaessa vähintään 0,01 prosentin muutokseen kansallisen keskuspankin osuudessa, ja siinä tapauksessa, että komission lukujen summaksi ei saada 100 %:a, poikkeama korjataan lisäämällä 0,0001 % prosenttiyksikköä pienimpään osuuteen/pienimpiin osuuksiin kasvavassa järjestyksessä, kunnes on saatu tulokseksi tasan 100 %, jos alkuperäinen yhteismäärä on ollut alle 100 %, ON TEHNYT TÄMÄN PÄÄTÖKSEN: 1 artikla Perussäännön 29.1 artiklassa tarkoitetut kansallisten keskuspankkien painoarvot pääoman jakoperusteessa ovat seuraavat: >TAULUKON PAIKKA> 2 artikla 1. Tämä päätös korvaa 9 päivänä kesäkuuta 1998 tehdyn EKP:n päätöksen (EKP/1998/1) Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä. 2. Tämä päätös tulee voimaan taannehtivasti 1 päivänä kesäkuuta 1998. Euroopan keskuspankin johtokunta valtuutetaan tekemään kaikki tarvittavat toimenpiteet niiden määrien tarkistamiseksi, jotka kansalliset keskuspankit ovat jo maksaneet EKP:n 9 päivänä kesäkuuta 1998 tekemän päätöksen (EKP/1998/2) Euroopan keskuspankin pääoman maksamisen edellyttämistä toimenpiteistä mukaisesti. 3. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 1 päivänä joulukuuta 1998. EKP:n puheenjohtaja Willem F. DUISENBERG (1) EYVL L 8, 14.1.1999, s. 31. (2) Neuvoston päätös 98/382/EY, EYVL L 171, 17.6.1998, s. 33.
Euroopan keskuspankin päätös, tehty 1 päivänä joulukuuta 1998, Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä (EKP/1998/14)



Virallinen lehti nro L 110 , 28/04/1999 s. 0033 - 0034



EUROOPAN KESKUSPANKIN PÄÄTÖS, tehty 1 päivänä joulukuuta 1998, Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä (EKP/1998/14) (1999/285/EY) EUROOPAN KESKUSPANKIN YLEISNEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 48 artiklan, sekä katsoo, että (1) Euroopan keskuspankki (EKP) perustettiin 1 päivänä kesäkuuta 1998, (2) EKP:n pääoman on oltava 5000miljoonaa ecua EKP:n aloittaessa toimintansa 1 päivänä kesäkuuta 1998, (3) ainoastaan jäsenvaltioiden kansalliset keskuspankit voivat merkitä ja pitää hallussaan EKP:n pääomaa, (4) EKP:n pääoman merkitsemiseen sovelletaan EKP:n päätöksen (EKP/1998/1) Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä 1 artiklaa, (5) EKP:n neuvosto vahvistaa maksettavan pääoman määrän ja maksutavan, (6) rahaliittoon osallistumattomien jäsenvaltioiden kansalliset keskuspankit eivät maksa osuuttaan merkitystä pääomasta, ellei EKP:n yleisneuvosto päätä, että EKP:n toimintakustannuksiin osallistumiseksi niiden on maksettava vähimmäisprosentti osuudesta, ja (7) Neuvoston asetuksen (EY) N:o 1103/97 2 artiklan 1 kohdan mukaisesti ecu korvataan eurolla 1 päivänä tammikuuta 1999 siten, että yksi ecu vastaa yhtä euroa, ON TEHNYT TÄMÄN PÄÄTÖKSEN: 1 artikla Rahaliittoon osallistumattomien jäsenvaltioiden kansallisten keskuspankkien maksaman pääoman määrä 1.1 Rahaliittoon osallistumattomien jäsenvaltioiden kansalliset keskuspankit maksavat 5 % merkitsemästään EKP:n pääomasta. Maksut erääntyvät 1 päivänä kesäkuuta 1998. 1.2 Tämän päätöksen liitteessä täsmennetään jokaisen rahaliittoon osallistumattoman jäsenvaltion kansallisen keskuspankin maksettavaksi tuleva määrä. 2 artikla Pääoman maksutapa Määrät, jotka rahaliittoon osallistumattomien jäsenvaltioiden kansallisten keskuspankkien on edellisen artiklan mukaisesti maksettava EKP:lle, suoritetaan kuittaamalla ne kyseisille kansallisille keskuspankeille Euroopan rahapolittisen instituutin varoista takaisin maksettavilla osuuksilla, ja nämä katsotaan EKP:n merkityn pääoman maksuiksi. 3 artikla Loppusäännös Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 1 päivänä joulukuuta 1998. EKP:n puheenjohtaja Willem F. DUISENBERG LIITE Rahaliittoon osallistumattomien jäsenvaltioiden kansallisten keskuspankkien viimeistään 1 päivänä kesäkuuta 1998 maksettavaksi erääntyvät osuudet, jotka ovat 5 % niiden merkitsemästä pääomasta, EKP:n 5000 miljoonan ecun pääoman merkitsemisenjakoperusteessa käytettävien painoarvojen mukaan >TAULUKON PAIKKA>
Euroopan keskuspankin päätös, tehty 9 päivänä kesäkuuta 1998, Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä (EKP/1998/1)



Virallinen lehti nro L 008 , 14/01/1999 s. 0031 - 0032



EUROOPAN KESKUSPANKIN PÄÄTÖS, tehty 9 päivänä kesäkuuta 1998, Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä (EKP/1998/1) (1999/31/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 29 artiklan, ottaa huomioon Euroopan keskuspankin yleisneuvoston perussäännön 47.2 artiklan mukaisen myötävaikutuksen, sekä katsoo, että komissio on toimittanut jakoperusteen määräämiseen tarvittavat tilastotiedot Euroopan unionin neuvoston 5 päivänä kesäkuuta 1998 päättämien sääntöjen mukaisesti (1), todettuaan perussäännön 29.1 artiklan kirjaimellisen tulkinnan mahdottomaksi Euroopan keskuspankin neuvosto päätti käyttää komission alkuperäisiä (pyöristämättömiä), neljän desimaalin tarkkuudella ilmoitettavia lukuja määritettäessä kansallisten keskuspankkien osuudet ensimmäisessä Euroopan keskuspankin (jäljempänä "EKP") pääomaan sovellettavassa jakoperusteessa, koska näiden alkuperäisten lukujen käyttäminen on täsmällisin ja siten oikeudenmukaisin menetelmä, siinä tapauksessa, että komission prosenttilukujen summa ei ole sata, poikkeama korjataan joko lisäämällä pienimpään osuuteen / pienimpiin osuuksiin nousevassa järjestyksessä 0,0001 prosenttiyksikköä, kunnes saadaan tasan 100 prosenttia, jos alkuperäinen yhteismäärä on ollut alle 100 prosenttia, tai vähentämällä 0,0001 prosenttiyksikköä alenevassa järjestyksessä suurimmasta osuudesta / suurimmista osuuksista, kunnes on saatu tasan 100 prosenttia, jos alkuperäinen yhteismäärä on ollut yli 100 prosenttia, komission toimittamat tiedot tarkistetaan vuoden 1998 lokakuussa, kansallisten keskuspankkien painoarvoa EKP:n jakoperusteessa voidaan muuttaa, jos tarkistetut tiedot aiheuttaisivat vähintään 0,01 prosentin muutoksen kansallisen keskuspankin osuuteen, ON PÄÄTTÄNYT SEURAAVAA: 1 artikla Perussäännön 29.1 artiklassa tarkoitetussa jakoperusteessa kansallisten keskuspankkien painoarvot ovat seuraavat: >TAULUKON PAIKKA> 2 artikla Jakoperustetta voidaan tarkistaa ennen kolmannen vaiheen alkua, jos komissio toimittaa ennen vuoden 1998 joulukuuta jakoperusteen määräämisessä käytettävät tarkistetut tilastotiedot, jotka aiheuttaisivat kansallisen keskuspankin osuuteen vähintään 0,01 prosentin muutoksen. 3 artikla Tämä päätös tulee voimaan taannehtivasti 1 päivänä kesäkuuta 1998. Tehty Frankfurt am Mainissa 9 päivänä kesäkuuta 1998. EKP:n pääjohtaja Willem F. DUISENBERG (1) Neuvoston päätös 98/382/EY, (EYVL L 171, 17.6.1998, s. 33).
Neuvoston päätös, tehty 3 päivänä joulukuuta 1998, sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä uudeksi toimikaudeksi



Virallinen lehti nro C 409 , 30/12/1998 s. 0001 - 0001



NEUVOSTON PÄÄTÖS, tehty 3 päivänä joulukuuta 1998, sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä uudeksi toimikaudeksi (98/C 409/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) ja erityisesti sen 120 artiklan 1 ja 2 kohdan, ottaa huomioon sisämarkkinoilla toimivan yhdenmukaistamisviraston (tavaramerkit ja mallit) johtajan nimittämisestä 16 päivänä kesäkuuta 1994 tehdyn neuvoston päätöksen (2), ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 21 päivänä syyskuuta 1998 tekemän ehdotuksen yhdenmukaistamisviraston pääjohtajan nimittämisestä uudeksi toimikaudeksi, ON PÄÄTTÄNYT SEURAAVAA: Ainoa artikla Nimitetään sisämarkkinoilla toimivan yhdenmukaistamisviraston (tavaramerkit ja mallit) pääjohtaja Jean-Claude COMBALDIEU, syntynyt 21 päivänä syyskuuta 1935 Toulousessa, Ranskassa, uudeksi toimikaudeksi 1 päivästä syyskuuta 1999 30 päivään syyskuuta 2000. Tehty Brysselissä 3 päivänä joulukuuta 1998. Neuvoston puolesta K. SCHLÖGL Puheenjohtaja (1) EYVL L 11, 14.1.1994, s. 1, asetus sellaisena kuin se on muutettuna asetuksella (EY) N:o 3288/94 (EYVL L 349, 31.12.1994, s. 83). (2) EYVL C 314, 25.11.1995, s.1.